open-index/open-wikipedia-markdown huggingface dataset:
Rørvig

**Rørvig** er en by ved Isefjordens munning i Kattegatt på Nordvestsjælland i Danmark med 1&nbsp;059 innbyggere (2023). Rørvig ligger i Rørvigs sogn i Odsherred kommune i Region Sjælland. 

Rørvig har ved fergelinjen Hundested-Rørvig forbindelse med Hundested syv kilometer østenfor over Isefjordens munning. Rørvig kirke ligger utenfor stedet.

I Skansehage ble det i 1809 i samband med Englandskrigen under Napoleonskrigene oppført et batteri som sammen med batteriet i Hundested Skanse skulle beskytte innløpene til Isefjorden og Roskildefjorden. Rørvig hadde i 1880 520 innbyggere. Etter å ha blitt et populært sommersted for kunstnere på slutten av 1800-tallet, ble Rørvig utviklet til et turiststed, fremfor alt etter at bilfergelinjen ble innviet i 1928. Denne periode er beskrevet i bøker av Svend Hede Hansen.

## Billedgalleri

File:Rørvig Færge.jpg|Fergen M/F «Nakkehave» fra Hundested ved ankomst til Rørvig
File:Rørvig Kro.jpg|Hovedgaten, med Rørvig Kro 
File:Skansehage_Stone.jpg|Skansehagestenen


## Referanser




## Eksterne lenker
*
Revolusjonære tillitsvalgte

**Revolusjonære tillitsvalgte** (tysk: *Revolutionäre Obleute*) var under første verdenskrig i Tyskland personer som var uavhengige av fagforeningene («shop stewards») og som ble fritt valgt av arbeidere fra forskjellige tyske industrier. De avviste krigspolitikken til det tyske keiserrike og den støtten som parlamentariske representanter for Sozialdemokratische Partei Deutschlands (SPD) ga denne politikk. De spilte også en rolle under novemberrevolusjonen.
Richard Müller

**Richard Müller** (født 9. desember 1880 i Weira i Sachsen-Weimar-Eisenach, død 11. mai 1943 i Berlin i Fristaten Preussen) var en tysk sosialist og historiker. Han var opplært som en dreiebenk-operatør og ble senere en industrifagforeningsmann og en organisator av masse-streiker mot første verdenskrig. I 1918 ble han en ledende skikkelse i rådsbevegelsen under Novemberrevolusjonen. I 1920-årene skrev han et trebinds verk om novemberrevolusjonens historie.

## Referanser
Lejre Vig

**Lejre Vig** er den omkring 8 km lange sørvestlige fjordarm i Roskilde Fjord. Den strekker seg fra Gershøj på den vestlige bredd, overfor Nørhoved på Bognæs, mot sør til bunnen vest for Lindenborg, hvor Holbækmotorvejen passerer tett forbi. Det ligger flere små holmer i den lavvannede viken. Ved Sluphuse nord for Lindenborg har Lejre Å sitt utløp.

Viken er en del av Natura 2000s naturplan *105. Roskilde Fjord og [[Jægerspris Nordskov]]* og er både fuglebeskyttelsesområde ( *136. Roskilde Fjord, [[Kattinge Vig]] og [[Kattinge Sø]]*) og EU-habitatområde. I den sørlige ende inngår områdene ned til breddene mot sør og vest i en 100 hektar stor fredning fra 1947 og 1962, og inngår nå i en 476 ha. fredning fra 1969 av området omkring herregården Lindholm.
Kristoffer Rønneberg

**Kristoffer Rønneberg** (født 1978) er en norsk journalist og forfatter. Han har siden 2005 vært ansatt i *[[Aftenposten]]*, der han var fast reporter i Folkerepublikken Kina fra 2005–2007. 

Han var avisens USA-korrespondent fra 2013–2017 og Asia-korrespondent i 2022. Han arbeider i *Aftenpostens* utenriksredaksjonen i Oslo fra 2018.

## Bakgrunn
Rønneberg tilbragte deler av oppveksten i Kuwait. Han tok videregående utdanning ved United World College i Singapore. Senere tok han sin bachelorgrad i journalistikk og sosiologi ved City University London. 

Rønneberg har tidligere jobbet i *[[Nettavisen]]* og *[[Dagens Næringsliv]]*, samt for den norske ambassaden i Washington, D.C. Han ble i 2005 deltidsansatt i Aftenposten som journalist i Folkerepublikken Kina (2005–2007), og fikk fast ansettelse i avisen 2008. Han var deretter Aftenpostens USA-korrespondent fra 2013–2017.  

## Forfatterskap
Rønneberg har gitt ut 

* *Reisen til Mandalay - en reise fra Burma til Myanmar* (Dreyers forlag, 2015).

* *Stormens øy. Kampen om Taiwan og demokratiets fremtid* (Cappelen Damm, 2024)

## Referanser
Tony Frick

**Tony Frick** (født 8. november 1957 i Värmland, død 26. februar 2002) var en svensk jockey, bosatt i Norge. Frick var en av norsk og svensk galopps store navn på 1980- og tidlig på 1990-tallet og kan vise til 171 seire og blant annet seks seiere i svensk grand national, en rekord som han fortsatt innehar.

I 1993 måtte Frick avslutte sin jockeykarriere hos Block Watne-eierne Randi og Walter Nilsens Stall Nor da han fikk diagnosen lymfekreft. Da gikk han over i en stilling som trener hvor han også gjorde suksess, samtidig som han kjempet mot sykdommen som han senere måtte gi tapt for.

## Referanser
Generalkvartermester

**Generalkvartermester** var en militær grad og betegner en høyere offiser som hadde ansvaret for å gjennomføre ordrene blant troppene. Ifølge utdannelsen av generalkvartermesterstaben, tjente han som leder av sin stab, og stabene for de ulike armeene utgjorde en generalstab, som var underordnet generalstabssjefen. I de fleste hæravdelinger ble det utnevnt en generalkvartermester bare for et enkelt felttog.

## Kilder
*
Elsäss-Lothringen Partei

**Elsäss-Lothringen Partei**, også kjent som ** Elsässer**, var et politisk parti i det tyske keiserrike.  Partiet deltok for første gang under Riksdagsvalget i Tyskland 1874, og fikk 15 representanter. Partiet vant 15 seter frem til Riksdagsvalget i Tyskland 1890, da det ble redusert til 10 seter, og fikk senere aldri mer enn 10 seter. Partiet fikk redusert oppslutning ettersom mange innbyggere i Elsäss-Lothringen emigrerte til Frankrike, og opphørte å eksistere etter første verdenskrig da Elsäss-Lothringen ble en del av Frankrike.

Partiet representerte de autonomistiske synspunktene til den fransktalende befolkningen i Elsäss-Lothringen. Den protesterte mot den tyske regjeringens politikk overfor området, overfor katolikker og andre etniske minoriteter, og var ofte alliert med det danske parti, det Tysk-Hannoverske parti og det polske parti.

## Referanser
Wilhelm von Radowitz

**Wilhelm von Radowitz** (født 6. mars 1875 i Berlin, død 25. september 1939 samme sted) var en tysk diplomat og leder (Unterstaatssekretär) av Rikskanselliet mot slutten av første verdenskrig.

## Referanser
Den tyske flåtens ordre av 24. oktober 1918

**Den tyske flåtens ordre av 24. oktober 1918** var en ordre fra den tyske Seekriegsleitung mot slutten av første verdenskrig. Ordren gikk ut på å provosere frem et avgjørende slag mellom den tyske Hochseeflotte og den britiske Grand Fleet i den sørlige delen av Nordsjøen. Da ordren om å sette denne planen i gang den 29. oktober, brøt det ut mytteri blant de tyske matrosene. Selv om aksjonen ble kansellert, førte dette igjen til matrosopprøret i Kiel, som igjen var starten på novemberrevolusjonen og proklameringen av den etterfølgende Weimarrepublikken.
SMS «Markgraf»

**[[Seiner Majestät Schiff|SMS]] «Markgraf»** var det tredje dreadnought av König-klasse som var på oppdrag for den tyske keiserlige flåte. Slagskipet var ferdig produsert den 4. juni 1913 og ble sjøsatt den 1. oktober 1914. Den 21. juni 1919, etter første verdenskrig, ble skipet senket av den tyske Hochseeflotte.
Demokratisering

**Demokratisering** er prosessen hvor et styresett endres i retning av et mer demokratisk regime, inkludert betydelige politiske endringer som går i demokratisk retning. Det kan være overgangen fra et autoritært regime til et fullstendig demokrati, overgangen fra et autoritært politisk system til et delvis demokrati, eller overgangen fra et delvis demokrati til et fullstendig demokrati. Motstridende oppfatninger om det ideelle demokratiet har gjort demokratisering til en konfliktfylt prosess.

## Bakgrunn
Ved begynnelsen av 1700-tallet var eneveldet utbredt i Europa. Over tid endret dette seg, ved større likhet; juridisk, politisk, sosialt, økonomisk og mellom kjønnene, en prosess som særlig begynte med den franske revolusjonen (1789–1799). Ifølge professor Rolf Hobson utgjør demokratisering en av de viktigste kjennetegn på perioden 1750–1950, ved siden av den industrielle revolusjon og europeisk kolonisering av store deler av verden. Hvordan det ideelle demokratiet burde være har vært omstridt og demokratisering har derfor vært en konfliktfylt prosess. Den relativt konfliktfrie demokratiseringen av etnisk homogene stater (som Norge og Sverige) er et unntak, og ikke regelen.

Et hovedtema knyttet til demokratisering fra 1700-tallet har vært likhetstanken, men hva som skal vektlegges av økonomisk, politisk og sosial likhet har blitt tema for omfattende diskusjoner blant ulike grupper. Følgelig er ikke prosessen demokratisering en rett vei til dagens liberale demokratiske rettsstat, slik den finnes i mange vestlige land. En tidlig kritiker av demokratisering var franskmannen Alexis de Tocqueville, i boken *Om demokratiet i amerika* fra 1835 beskriver han tendenser ved det amerikanske demokratiet som åpner for nye former for despoti.

Demokratisering, nasjonalisme og liberalisering er ifølge professor Rolf Hobson tre sider av samme sak, hvor siden midten av 1700-tallet stadig større grupper innenfor samfunnet bringes inn i politikken. Blant statsvitere har vekten ofte blitt lagt på liberalisering og demokratisering, mens nasjonalisme har blitt tonet ned, noe Hobson anser er å overse et ubehagelig faktum.

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6
Nesoeme

* Se Systematisk inndeling

***Nesoeme*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, lang og slank, gulbrun trebukk med brune striper på pronotum og dekkvinger. Antennene er ganske tynne og betydelig lengre enn kroppen, hvert ledd brungult med brun spiss. Pronotum er tønneformet, noe innsnevret ved roten, dekkvingene er nesten jevnbrede. Beina er nokså lange, lårene fortykkede.

## Utbredelse
Arten lever bare på Galápagosøyene.

## Systematisk inndeling

Oemini blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869  
******** Slekten *Nesoeme* Linsley & Chemsak, 1966
********* *[[Nesoeme kuscheli]]* Linsley & Chemsak, 1966

## Kilder
* Cerambycidae.org - Oemina
* Katalog med utbredelsesdata, Gamle verden 

## Eksterne lenker
* 
*
Januarstreikene

**Januarstreikene** var en rekke streiker i det tyske keiserrike i 1918 som samlet mer enn en million arbeidere i kampen for bedre livsbetingelser, bedre arbeidsbetingelser, en slutt på første verdenskrig og en demokratisering av det tyske rikes forfatning. Streikene kan sees på som et forvarsel om den kommende novemberrevolusjonen.

## Referanser
Rørvig kirke

**Rørvig kirke** er en kirke beliggende i Odsherred kommune på Sjælland. Den ble oppført rundt år 1150. Kirken ligger i dag midt i et utbygd sommerhusområde, men da den ble oppført var den i sentrum av en landsby. Byen ble imidlertid flyttet på grunn av sandflukt. Kirken er karakteristisk med sin gule farve.

Tidligere var området forblåst og med lite vegetasjon, og kirken fungerte derfor også som sjømerke.

## Eksterne lenker
* 
* Rørvig Kirke  i bokverket Danmarks Kirker (utgitt av Nationalmuseet)
* Rørvig Kirke hos *KortTilKirken.dk*
Chromoeme

* Se Systematisk inndeling

***Chromoeme*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, lang og tynn, tofarget trebukk. Mesteparten av antennene, hode og pronotum, og beina er oransjerøde, dekkvingene svarte med blålig metallglans. Antennene er tynne oglengre enn kroppen, det tredje og fjerde leddet er forstørrede, den ytre delen av hvert ledd svart med en tett dusk av svarte hår. Pronotum er sylindrisk, innsnevret ved roten, litt utvidet før innsnevringen. Dekkvingene er smale og jevnbrede. Beina er nokså lange, lårene litt klubbeformede.

## Utbredelse
Slekten er kjent fra Brasil, Uruguay og Argentina.

## Systematisk inndeling

Gruppen blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869
******** Understammen Methioidina Martins, 1997
********* Slekten *Chromoeme* Chemsak & Linsley, 1967
********** *[[Chromoeme angustissima]]* (Buquet, 1857)

## Kilder
* Cerambycidae.org - Oemina
* Cerambycidae.org - Liste over slekter ikke plassert til understamme
* Katalog med utbredelsesdata 

## Eksterne lenker
* 
* - Bildegalleri over artene
I Ain’t Got Nobody

**«I Ain't Got Nobody»** er en sang skrevet av Spencer Williams og Roger A. Graham som ble gitt ut i 1915.

Ann-Margret spilte inn sangen og ga den ut på b-siden av singelen *[[Lost Love]]* i 1961.
The CumEx-files

The **CumEx-files** er betegnelsen som er satt på avsløringer av massive skatteunndragelser som i 2018 ble avdekket i et samarbeid mellom en rekke europeiske nyhetsmedier.

Uttrykket avledes av de latinske ordene «cum» og «ex», som betyr «med» og «uten». Konseptet har bestått i proforma korttidshandling av aksjer slik at eierskapet for skattemyndighetene har fremstått som annerledes enn realitetene. På denne måten har investorene fått uberettiget skatterefusjon.

Totalt er det anslått at mer enn 500 milliarder kroner er unndratt i utbytteskatt til europeiske land, og at en rekke banker har bidratt til unndragelsen. Virksomheten skal ha pågått siden 2001.

## Referanser


## Eksterne lenker
*
Fylkestingsvalget 2003

**Fylkestingsvalget 2003** var et riksdekkende lokalvalg i Norge som fant sted 14. og 15. september 2003 samtidig med kommunestyrevalget. Det ble valgt representanter til  fylkestingene for valgperioden 2003&ndash;2007. Valget ble holdt i alle fylker unntatt Oslo.

Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett.

55,6 % av de stemmeberettigede deltok i valget, en nedgang fra forrige valg. Til sammenligning var oppslutningen ved kommunestyrevalget 59,3%.

## Resultater

## Referanser
SMS «Thüringen»

**SMS Thüringen** var det tredje slagskipet i klassen Helgoland som var på oppdrag for den tyske keiserlige flåte. Skipet ble bygd fra november 1908 til 27. november 1909 av AG Weser-Werft i Bremen. Det ble sjøsatt den 1. juli 1911. 

Slagskipet ble skrotet mellom 1920 og 1933.
SMS «Helgoland»

**[[Seiner Majestät Schiff|SMS]] ''Helgoland**'' var det første av fire slagskip i klassen Helgoland som var på oppdrag for den tyske keiserlige flåte. Skipet ble tatt i bruk under første verdenskrig. Skipet ble bygd fra høsten 1908 til 25. september 1909 og ble sjøsatt den 23. august 1911.

I 1920 ble det overlevert til Storbritannia og i 1924 ble det vraket-
Martinsia

* Se Systematisk inndeling

***Martinsia*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, blanke, mørkt brunlige trebukker. Antennene er ganske tynne og betydelig lengre enn kroppen. Pronotum er firkantet, kraftig innsnevret ved roten med skarp tann like foran innsnevringen, dekkvingene er jevnbrede. Beina er nokså lange, lårene slanke.

## Utbredelse
Slekten er utbredt i Fransk Guyana, Brasil og Bolivia.

## Systematisk inndeling

Oemini blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869  
******** Slekten *Martinsia* Chemsak & Linsley, 1967
********* *[[Martinsia cordigera]]* Touroult, Dalens & Tavakilian, 2010
********* *[[Martinsia scabrosa]]* Chemsak & Linsley, 1967

## Kilder
* Cerambycidae.org - Oemina
* Katalog med utbredelsesdata, Gamle verden 

## Eksterne lenker
* 
*
Martinius Røkeberg

**Martinius Røkeberg** (1883–1950) var børsemaker, forsorgsforstander og ordfører i Elverum 1923–1931. Han representerte Arbeiderpartiet.

Han arbeidet som børsemaker fra 1904, og tok i 1907 eksamen ved Statens børsemakerskole på Kongsberg. Han flyttet til Elverum i 1911, og startet et våpen- og sportsforretning. Han var leder av Elverum arbeiderparti 1913–1918, og satt i kommunestyret 1913–1933. Han var en av 10 Ap-representanter i kommunestyret fra 1913, den første gangen partiet stilte liste i kommunen. Han var fra 1929 leder av forsorgsvesenet i Elverum. Han satt i styret for Hamar Arbeiderblad 1937–1940, og var fra 1947 medlem av representantskapet i Norges Bank.

Sammen med ni andre Ap-ordførere i Hedmark ble han i 1928 dømt og bøtelagt for å ha støttet streikende arbeidere økonomisk, og oppfordre andre til å gjøre det samme.

Han var en av Arbeiderpartiets to representanter i gjeldskommisjonen av 1928. Den andre var Christopher Hornsrud.

## Referanser
Vejle kommune (1970–2006)

**Vejle kommune** er en tidligere kommune i Vejle amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen en del av den nye storkommunen Vejle kommune i Region Syddanmark sammen med  Børkop kommune, Egtved kommune, Give kommune og Jelling kommune.

## Borgermestre
* Karen Delfs (SF) 2006
* Flemming Christensen (SF) 1994–2006
* Karl Johan Mortensen (S) 1978–1994
* Willy Sørensen (S) 1970–1978

## Referanser
Alina Tukhtajeva

**Alina Tukhtaeva** (født 15. august 2001) er en kasakhstansk skihopper, som debuterte i kontinentalcupen i skihopping den 15. desember 2017 på Notodden under 2017/18-sesongen.

Tukhtaeva ble tatt ut i den kasakhstanske troppen til Ski-VM 2019 i Seefeld, der hun ikke kvalifiserte seg til normalbakkerennet, men kom på 11.-plass i lagkonkurransen for kvinner.

## Referanser


## Eksterne lenker
*
Jens Ejner Christensen

**Jens Ejner Christensen** (født 19. juni 1968 i Vejle) er en dansk politiker som representerer Venstre. Han er borgermester i Vejle kommune siden 1. mars 2017 etter at forgjengeren Arne Sigtenbjerggaard valgte å trekke seg før kommunevalget i 2017 for ikke å skygge for etterfølgeren.

Christensen har sittet i kommunestyret siden 2010 og var medlem av Folketinget (suppleant) for Sydjyllands storkrets 1. juli 2014–18. juni 2015.

## Referanser

 
 
 


## Eksterne lenker
*
Andorra under Sommer-OL for ungdom 2018

**[[Andorra]]** deltok med 8 utøvere i Sommer-OL for ungdom 2018 i Buenos Aires, Argentina i perioden 6. – 18. oktober 2018.

## Basketball

;Menn

;Kvinner

## Referanser


## Eksterne lenker
* Buenosaires2018.com - Andorra
Peder Christian Kirkegaard

**Peder Christian Kirkegaard** (født 1956) er en dansk lokalpolitiker som representerer Venstre. Han er borgermester i Skive kommune fra 2014. Han tok ikke gjenvalg i forbindelse med kommunalvalget i 2025.

## Referanser
Fakkelranke

**Fakkelranke** (*Eccremocarpus scaber*) er en klatreplante i trompettrefamilien.

Den er en eviggrønn busk med finnete blader og kantete stengler. I hjemlandet blir den 4–5 m høy. Bladene består av 3–7 ovale, opptil 2,8 cm lange småblader. Planten klatrer ved hjelp av slyngtråder. Blomstene sitter i 15 cm lange klaser og er oransjerøde, rørformede og 3 cm lange. Pollineringen utføres hovedsakelig av kjempekolibri (*Patagona gigas*), den største av alle kolibrier. Frukten er en avlang, 5&nbsp;cm stor kapsel med vingede frø.

Planten vokser vilt i Chile fra regionen Valparaíso sørover til Los Ríos og i tilstøtende deler av Argentina. Fakkelranke dyrkes på grunn av fargesterke blomstene. I Norge og andre land med kjølig klima brukes den helst som en ettårig sommerblomst og blir da bare 1–2 m høy.

## Litteratur
* 
* 
* 
* 
* 

## Eksterne lenker
*
I Don’t Hurt Anymore

**«I Don't Hurt Anymore»** er en sang skrevet av Don Robertson og Jack Rollins som ble spilt inn og gitt ut på singel med Hank Snow i 1954. Singelen kom på 1.-plass i USA.

## [[Coverlåt]]er
* Ann-Margret spilte inn sangen og ga den ut på B-siden av singelen *[[I Just Don't Understand]]* i 1961.
* Det canadiske countrybandet Prairie Oyster gav ut en versjon av sangen på albumet *[[Different Kind of Fire]]* og som single i 1990.
* Sangen var en av de siste Johnny Cash spilte inn før hans død i 2003. Sangen ble utgitt på albumet *[[American VI: Ain't No Grave]]* i 2010.
Niels Viggo Lynghøj

**Niels Viggo Lynghøj** (født 1955) er en dansk lokalpolitiker som representerer Socialdemokratiet. Han ble borgermester i Struer kommune etter kommunevalget i 2017 og satt til etter valget i 2021. 

Lynghøj var også borgermester i kommunen fra 2010 til 2014 og borgermester i tidligere Struer kommune (1970–2006) fra 2005 til 2006.

## Referanser
Paraleptoeme

* Se Systematisk inndeling

***Paraleptoeme*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utbredelse
Slekten er kjent fra den Demokratiske Republikken Kongo.

## Systematisk inndeling

Oemini blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869  
******** Slekten *Paraleptoeme* Fuchs, 1971  
********* *[[Paraleptoeme brunnea]]* Fuchs, 1971

## Kilder
* Cerambycidae.org - Oemina
* Katalog med utbredelsesdata, Gamle verden 

## Eksterne lenker
* 
*
Sieiddájohka

**Sieiddájohka** (nordsamisk, historisk *Sieidajåkka*) er ei elv i Tana kommune i Finnmark. Den er ei vestlig sideelv til Tana og er 10,5 kilometer lang. Elva har utspring øst for fjellet Urraaláš og renner mot nordøst til den munner ut i Tana ved Tana bru.

## Referanser
Mohkkeveaijohka

**Mohkkeveaijohka** (nordsamisk, historisk *Måkkevæjjåkka*) er ei elv i Tana kommune i Finnmark. Den er ei vestlig sideelv til Tana og er 12,8 kilometer lang. Elva har utspring på fjellet Máskevárri og renner mot nord-nordøst til den munner ut i Tana ved Vestre Seida, rundt 4 kilometer nord-nordvest for kommunesenteret Tana bru.

I nedre del renner elva i et svært kronglete og sterkt meanderende løp.

## Referanser
Triatlon under Sommer-OL for ungdom 2018

**[[Triatlon]] under [[Sommer-OL for ungdom 2018]]** ble arrangert fra 7. til 11. oktober 2018, i Parque Polideportivo Roca i Buenos Aires i Argentina. 

## Tidsplan
:*Alle tider er lokale tider ([[UTC-03:00|UTC-3]])*

## Resultater

## Kilder
* Resultater

## Eksterne lenker
* Buenosaires2018.com - Triathlon
Dylan McCullough

**Dylan McCullough** (født 15. februar 2001) er en newzealandsk triatlet. Han vant individuell gull i triatlon under Sommer-OL for ungdom 2018.

## Idrettskarriere
### 2016 - 2017
McCullough deltok i det newzealandske juniormesterskapet i triatlon 2016, og kom der på fjerdeplass. I junioroseaniamesterskapet i triatlon 2017 kom han på 14.-plass.

### 2018
Han deltok i junioroseaniamesterskapet i triatlon 2018, og kom der på fjerdeplass i juniorklassen, og han vant ungdomsklassen.

McCullough deltok i triatlon under Sommer-OL for ungdom 2018. Der fikk han gull individuelt, 12 sekunder foran Alexandre Montez fra Portugal. Han deltok også på det sammensatte laget *Oseania 1* som kom fikk sølv i mix-lagkonkurransen.

### 2024
Han ble nummer 19 i mennenes triatlon under Sommer-OL 2024 i Paris. I blandet stafett kom det newzealandske laget med Hayden Wilde, Nicole van der Kaay, Dylan McCullough og Ainsley Thorpe på 14. plass.

## Referanser


## Eksterne lenker
* 
*  Buenos Aires 2018 - Dylan McCullough (arkivert)
Victor Marley

**Victor Derek Marley** (født 1969) er norsk kirkeleder. Marley tiltrådte stillingen som unionsleder for Syvendedags Adventistkirken i Norge 1. august 2017. Han overtok etter Reidar J. Kvinge.

## Biografi
Victor Marley er født og oppvokst i Storbritannia. Han ble født i Gateshead ved Newcastle-upon-Tyne, men hans familie bodde også i perioder i Glasgow, Manchester og Watford. Han studerte *Systematic Theology* ved *Newbold College* i Bracknell i England. Der tok han både en BA og MA i teologi. Han har også en MA i lederskap fra Andrews University i Michigan.

Etter fullført utdannelse i teologi, arbeidet Marley som pastor i England, først i Essex og East Anglia og så tilbake til *Newbold College* som pastor for «contemporary»kirken og to andre små kirker.

Han flyttet til Norge i 2002; i 2006 var han med på å etablere Syvendedags Adventistkirkens barne- og ungdomsavdeling (SABU), som han ledet frem til 2017.

## Referanser


## Eksterne lenker
*https://www.sabu.no/no/hjem 
*http://www.adventist.no/
*https://www.newbold.ac.uk/
Jacob Bundsgaard

**Jacob Bundsgaard** (født 1976) er en dansk lokalpolitiker for Socialdemokratiet og borgermester i Aarhus kommune fra 2011. 23. oktober 2024 meddelte Bundsgaard at han trekker seg som borgermester i Aarhus.

Han var formann i Kommunernes Landsforening i perioden 2018–2022.

## Referanser


 
 


## Eksterne lenker
*
Amber Schlebusch

**Amber Schlebusch** (født 27. juli 2001) er en sørafrikansk triatlet. Hun vant individuell gull i triatlon under Sommer-OL for ungdom 2018.

## Idrettskarriere
### 2018
Schlebusch deltok i Afrikamesterskapet i triatlon 2018, og vant der juniorklassen, med tiden 1:06:08, som var 41 sekunder foran hennes landsvenninne Bridget Theunissen. I VM i triatlon 2018 kom Sør-Afrika på 15.-plass i mix-stafetten med Schlebusch på laget.

Hun deltok i triatlon under Sommer-OL for ungdom 2018. Der fikk hun gull individuelt, 11 sekunder foran Sif Bendix Madsen fra Danmark. Hun deltok også på det sammensatte laget *Afrika 1* som kom kom på niendeplass i mix-lagkonkurransen.

## Referanser


## Eksterne lenker
* 
*  Buenos Aires 2018 - Amber Schlebusch (arkivert)
Ole Bollesen

**Ole Bollesen** (født 13. juli 1950) er en dansk lokalpolitiker som representerer Socialdemokratiet. Han var borgermester i Syddjurs kommune etter kommunevalget i 2017 og frem til 2022.

## Referanser
Frederik Theodor Hurtigkarl

**Frederik Theodor Hurtigkarl** (født 3. november 1763 i Sorø, død 1. desember 1829 i København) var en dansk jurist.

## Liv
Han var sønn av Svend Hurtigkarl, inspektør ved Sorø akademi, og Marie Fjellerup. I 1779 ble han student fra Klinchske institut i København og studerte deretter filologi ved Københavns Universitet. Etter å ha blitt *[[cand. philol.]]* i 1784 fortsatte han å studere rettsvitenskap og ble *[[cand. jur.]]* i 1788. I 1790 ble han ansatt ved universitetet, hvor han fra 1798 var professor. Fra 1818 til 1819 var han universitetets rektor. Ved sin død testamenterte han formuen sin til stipender for studerende ved universitetet.

Hurtigkarl utga verket *Den danske og norske private Rets første Grunde* (1813–20), som var skrevet etter mønster av Engelbrecht Hesselbergs oversikt (*Juridisk Collegium*) fra 1755. Verket ble i samtiden stilt i skyggen av Ørsteds *Haandbog over den danske og norske Lovkyndighed* (1822–35), som i formen besto av bemerkninger til Hurtigkarls verk.

## Referanser


## Litteratur
* Julius Lassen: «Hurtigkarl, Frederik Theodor», i *[[Dansk biografisk Lexikon]]*
Afrikamesterskapet i triatlon 2018

**Afrikamesterskapet i triatlon 2018** ble arrangert 21. og 22. april 2018 i Rabat i Marokko.

## Resultater menn

## Resultater kvinner

## Kilder
* Resultater menn
* Resultater kvinner
Jørgen Lottrup Schydtz

**Jørgen Lottrup Schydtz** (født 12. november 1756 på Oksviggaard ved Vejle, død 19. september 1832 i Bergen) var en dansk-norsk dommer.

## Liv
Han var sønn av skogfogd Jens Jørgensen Schydtz og Christence Mette Johannes Leegardt. I 1776 ble han student fra Odense katedralskole, hvor han gikk sammen med vennen Rasmus Nyerup. I 1779 ble han huslærer hos konferensråd Nils Ryberg, og sammen med dennes sønn foretok han i 1784 en reise til Norge. I 1787 tok han juridisk embetseksamen, og ble 1790 ansatt i hoff- og stadsretten i København.

I 1797 ble han utnevnt til første assessor i Bergen stiftsoverrett, hvor han var justitiarius fra 1813.

Han var gift med Anne Margrete Ursin, enke etter Jens Ostenfeldt. Sønnen Jens Schydtz ble stiftamtmann i Bergen, mens sønnen Christian Lottrup Schydtz var prest.

Noen av Schydtz' brev til Rasmus Nyerup ble utgitt av Ludvig Daae i samlingen *Udvalg af Breve til Prof. R. Nyerup*.

## Referanser


## Litteratur
*
Gunnar Skirbekk (1859–1934)

**Gunnar Skirbekk** (født *Skjerbæk*/*Skjerbek* 16. september 1859, død 10. februar 1934) var en lokalpolitiker, bankdirektør og gårdbruker fra Elverum. Han var ordfører i kommunen fra 1893-1895, etter at Helge Væringsaasen ba seg fritatt fra vervet. 

Skirbekk ble med i Venstre i 1880-årene, og satt i herredsstyret i Elverum fra 1887 til 1919. Skirbekk sto bak det første 1. maitoget i Hedmark i 1894, og han stemte for republikk under folkeavstemningen i 1905. Han var også en tidlig forkjemper for nynorsk. Han var femte varamann til Stortinget i perioden 1898–1900.

Han gikk to år på Eivind Torps amtsskole i Elverum. Så tok han over gården Skirbekk i Heradsbygd 21 år gammel og hadde den til han døde i 1934. Han bidro med flere gaver til Glomdalsmuseet.

Fra 1919 til 1929 var han valgt «direktør» (utøvende styremedlem) i Norges Banks avdeling på Hamar, og arbeidet der hver tredje uke.

Han var far til museumsmannen Håvard Skirbekk (og med det farfar til professorene Sigurd Skirbekk og Gunnar Skirbekk) og til professor Thora Skirbekk. I alt hadde han 12 barn i to ekteskap.

## Referanser
Struer

**Struer** er en by i Struer kommune, Region Midtjylland i Danmark. Den er administrasjonssenter i kommunen og har 10&nbsp;112 innbyggere (2023). Den ligger ved Venø Bugt, en del av Limfjorden. 

Fra 1500-tallet av var Struer kjent som vadested for trafikken til og fra Thy. Hundre år senere fungerte stedet som losse- og ladeplass for Holstebro. Først på midten av 1800-tallet oppsto et egentlig bysamfunn og det fikk stor betydning da Struer fikk jernbaneforbindelse i 1865.

Elektronikkselskapet Bang & Olufsen har hovedkontor og fabrikk i Struer. Bedriften sysselsetter rundt  personer fra Struer kommune.

## Referanser




## Eksterne lenker
*
Prosopocoilus (Cladognathinus) decipiens

***Prosopocoilus decipiens*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor (hannene opptil 68 millimeter), avlang, svart hjortebille, pronotum og delkkvinger ofte med oransje ytterkanter. Hannen har svært lange kjever, disse er nokså jevnt krummede. Kjevene har en kraftig tann ved roten og en noe mindre tann litt utenfor midten, i den ytre delen spredte, fine tenner. Hodet er litt bredere enn langt, i pannen rundet innsvinget. Antennene har en tre-leddet vifte. Pronotum er betydelig bredere enn langt, forkanten innsvinget på hver side av midten. Dekkvingene er glatte og nokså blanke. Beina er svarte. Hunnen er mye mindre enn hannen, uten forstørrede kjever, kroppsformen bredere. Hodet er tett og kraftig punktert.

## Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

## Utbredelse
Arten lever på Java.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prosopocoilus]]* Westwood, 1845 – 136 arter:
******** Underslekten *[[Cladognathinus]]* Didier & Seguy, 1953
********* ***Prosopocoilus (Cladognathinus) decipiens*** (Parry, 1864)

## Eksterne lenker
* Bildegalleri over slekten (preparerte eksemplarer)
* Bildegalleri
* 
*
Liv Lisa Fries

**Liv Lisa Fries** (født 1990) er en tysk skuespiller. Hun er blant annet kjent for rollen som Charlotte Ritter, en hovedrolle i TV-serien *[[Babylon Berlin]]* og en sentral birolle i den amerikanske science fiction-serien *Counterpart* fra 2017. Hun bestemte seg tidlig for skuespilleryrket, og har hatt betydelige roller i tysk TV- og filmproduksjon siden 2006.

## Referanser


## Eksterne lenker
* 
* 
*
Olav Sæter

**Olav Sæter** (født 8. september 1932, død 10. november 2007) var en norsk lokalpolitiker for Arbeiderpartiet som var ordfører i Elverum fra 1984 til 1994.

Han ble først valgt inn i kommunestyret i Elverum i 1955 for lista «Kommunister og uavhengige». Senere meldte han overgang til Sosialistisk Folkeparti. I 1970 ble han med i Arbeiderpartiet, og ble varaordfører fra 1. januar 1972.

Sæter var sønn av tidligere Elverumsordfører Olav Jørgen Sæter.

Han ble tildelt Kongens fortjenstmedalje 1. juli 1994. Sæter var aktiv som lokalhistoriker, og var med på etablere Elverum historielags årbok *Alfarheim* i 1986. Han var redaktør for årboka, skrev artikler der og skrev også to lokalhistoriske bøker: *Glimt fra Østerdal politidistrikt gjennom 100 år : 1901-2001* og *Elverum by og firmaet Yngvar Christensen A/S : 1935-2000*. 

## Referanser
Frederik Vilhelm Wivet

**Frederik Vilhelm Wivet** (født 4. desember 1728 i Frederiksborg, død 23. februar 1790 i København) var en dansk jurist og forfatter.

## Liv
Han var sønn av rittmester Lorens Wivet. I 1752 ble han *[[cand. jur.]]* og ble i 1754 utnevnt til hoff- og stadsrettsprokurator. Året etter ble han høyesterettsadvokat og var fra 1763 til 1773 også generalfiskal. I denne stillingen var han aktor i rettssaken mot Struensee og Brandt i 1772. I 1773 ble han utnevnt til justisråd.

Wivet utga en avhandling om stemplet papir (1773) og samlingen *Forsøg til Fortælning om mærkværdige danske og norske Sager udførte i Højesteret* (1774–76), som beskrev juridiske saker i en form som kunne leses også av interesserte ikke-jurister.

Han var også skjønnlitterær forfatter, under påvirkning av Ludvig Holberg. I 1748 utga han det anonyme skuespillet *Den forfængelige i en Komedie udi tre Akter*, og senere kom diktet *Beskrivelse over en Rejse igjennem Sjælland og en Del af Jylland*, en etterligning av *[[Peder Paars]]*. Skuespillet *Datum in blanco eller den af sin egen Last straffede Aagerkarl* (1777) ble oppført ved Det kongelige Teater i 1785. Komedien *Enke- og Ligkassen eller den forstyrrede Generalforsamling* (1787) ble møtt med pipekonsert.

## Litteratur
* H. Munch-Petersen og F. Rønning: «Wivet, Frederik Vilhelm», i *[[Dansk biografisk Lexikon]]*
Jens Schydtz

**Jens Schydtz** (1792–1859) var en norsk embetsmann og stortingsrepresentant.

## Liv
Han var sønn av dommeren Jørgen Lottrup Schydtz og bror av presten Christian Lottrup Schydtz. I 1809 ble han student fra Bergen katedralskole og studerte deretter ved Københavns Universitet. I 1814 ble han *[[cand. jur.]]* og ble året etter utnevnt til fullmektig ved politiretten i Bergen. Fra 1816 var han fullmektig hos stiftamtmannen i samme by. I 1828 ble han utnevnt til assessor ved Bergen stiftsoverrett. Samme år ble han borgermester i Bergen.

Fra 1834 var han amtmann i Søndre Bergenhus amt, fra 1850 tollinspektør og fra 1852 stiftamtmann i Bergen.

Schydtz var stortingsrepresentant fra Bergen på alle Storting fra 1833 til 1854, og lagtingspresident fra 1833 til 1851. Han ble valgt igjen i 1859, men døde like etter.

## Utmerkelser
Han ble utnevnt til ridder av St. Olavs Orden i 1848 og av Nordstjerneordenen i 1843.

## Referanser


## Litteratur
* 

## Eksterne lenker
*
Harald Pedersen

**Harald Pedersen** er navnet til flere personer:

*Harald Pedersen (metallurg) (1888–1945), metallurg, industrigründer og ordfører i Trondheim.
*Harald Pedersen (embedsmann) (1861–1928), marineoffiser, sjøfarts- og provianteringsdirektør og ordfører i Horten.
Bass Alone

***Bass Alone*** er et norsk musikkalbum utgitt av Ole Amund Gjersvik i . 
Ole Amund Gjersvik er utøvende artist på albumet, på instrumentet kontrabass. Musikken er produsert av Ole Amund Gjersvik for Acoustic Records.

## Sporliste
* «Vi Skal Ikkje Sova Bort Sumarnatta» (Geirr Tveitt)
* «Lonely Woman» (Ornette Coleman)
* «Song For Charlie (Dedicated To Charlie Haden)» (Ole Amund Gjersvik)
* «Blue Monk» (Thelonious Monk)
* «Fløytelåt» (Geirr Tveitt)
* «Boble» (Ole Amund Gjersvik)
* «Autumn Leaves» (Joseph Cosma)
* «På Solen Jeg Ser» (Ole Bull)
* «Budeia» (Ole Amund Gjersvik)
* «Turnaround» (Ornette Coleman)
* «Kven Kan Segla Foruten Vind?» (Trad. Arr: Ole Amund Gjersvik)

## Referanser


## Eksterne lenker
*
Amerikamesterskapet i triatlon mixed stafett

**Amerikamesterskapet i triatlon for mixed stafett** (CAMTRI Triathlon Mixed Relay American Championships) ble arrangert i Nathan Benderson Park i Sarasota i Florida i USA 14. oktober 2018.

## Resultater

## Kilder
* Resultater (arkivert)
Alexandre Montez

**Alexandre Montez** (født 1. juni 2002) er en portugisisk triatlet. Han vant individuell gull i triatlon under Sommer-OL for ungdom 2018. 

## Idrettskarriere
### 2018
Montez deltok i International Triathlon Unions kvalifiseringsstevne for Sommer-OL for ungdom 2018 i juli, og kom der på tredjeplass individuelt og femteplass i mix-stafett, og ble med det kvalifisert for Ungdoms-OL i Buenos Aires. Han deltok i ETU Triathlon Youth European Championships Festival 2018 i Loutraki, og fikk der sølv individuelt, bak britiske Bentley Connor. Portugal fikk også bronse i mix-stafetten, der Montez deltok sammen med Inês Rico, José Vieira og Mariana Vargem.

Han deltok i triatlon under Sommer-OL for ungdom 2018. Der fikk han sølv individuelt, 12 sekunder bak Dylan McCullough fra New Zealand. Han deltok også på det sammensatte laget *Europa 1* som vant mix-lagkonkurransen.

## Referanser


## Eksterne lenker
* 
*  Buenos Aires 2018 - Alexandre Montez (arkivert)
Andreas Grøtting

:*se også [[Andreas Wulfsberg Grøtting]] (1816–1870), Asbjørnsens venn og medarbeider

*'Andreas Grøtting''' (født 17. desember 1824 i Elverum, død 19. desember 1893 i Elverum) var ordfører, landhandler, skogeier og fabrikkeier i Elverum. Han var ordfører i Elverum i fire perioder: 1857-1859, 1863-1867, 1869-1871 og 1875-1879. Han var medlem av kommunestyret fra 1851 til 1883, var også varaordfører i fire perioder, og vararepresentant til Stortinget i periodene 1871–73 og 1874–76. 

Familien kom fra gården Vestre Grøtting, og faren Enok Grøtting var landhandler på Fredriksberg i Elverum. Andreas Grøtting kjøpte eiendommen Bækkevold i 1948, i tettstedet Leiret, og bygget opp en stor landhandelvirksomhet her. Han anla videre i 1870 Bækkevold brug med sagbruk og mølle samme sted. Grøtting gikk konkurs i 1885, etter at kanalen og vanntilførselen til bruket hadde kollapset noen år tidligere. Han hadde også gårdeiendommer flere steder i Elverum, og skogeiendommer i Sverige. Grøtting var ugift, og søstersønnen Ole Peter Berg arvet ham.

## Referanser
Trompetvin

**Trompetvin** (*Campsis radicans*) er en klatreplante i trompettrefamilien.

Den er en løvfellende busk som klatrer ved hjelp av luftrøtter. Den har en kraftig, tett vekst og blir 5–10 m høy, mer sjeldent opptil 12 m. Bladene er ulikefinnete med 4–6 par småblad og et endesmåblad. Småbladene er mørkegrønne på oversiden, lysere under, smalt eller bredt eggformede, sagtannede, tilspissede og med avrundet til kileformet basis.

Blomstene er trompetformede, guloransje eller skarlagensrøde og sitter i endestilte kvaster. Innenfor det naturlige utbredelsesområdet pollineres planten av rubinstrupekolibri. Fruktene er avlange, opptil 15 cm lange kapsler med to langsgående kanter. De sprekker opp på langs så de mange små, vingede frøene kan spres med vinden.

Trompetvin vokser i skog og langs elvebredder og er naturlig utbredt i sentrale og østlige USA. Den er en populær hageplante og finnes forvillet andre steder. I Norge kan den plantes på lune steder i Sør-Norges kyststrøk.

## Galleri

Bignone (2).JPG|Vekstform
Campsis radicans-leaf.jpg|Blad
Campsis radicans Mallorca.jpg|Gulblomstret hageform
Campsis fruit1.jpg|Frukt
Campsis radicans seeds.jpg|Frø


## Litteratur
* 
* 
* 

## Eksterne lenker
*
Saint-Nazairebrua

**Saint-Nazairebrua** (fransk: *Le pont de Saint-Nazaire*) er ei skråkabelbru i Saint-Nazaire i Frankrike. Brua krysser Frankrikes lengste elv Loire.

## Historie
Saint-Nazairebrua ble åpnet den 18. oktober 1975 etter tre år med bygging, og var da verdens lengste skråkabelbru i 8 år. Den er også et av de første skråkabelbruene i verden.

Frem til 1. oktober 1994 ble brua finansiert med bompenger. I dag er den gratis å kjøre over.

Brua ble oppgradert i både 1998 og 2002, da det ble installert nye skråkabler (vaiere) på brua.

## Konstruksjon
Brua er 3 356 m lang, og lengste spenn er på 404 m. De to brotårnene er 68 m høye, og bredden på brua er på 15 m. Brua har totalt 53 spenn: hovedspennet (skråkabeldelen), 22 spenn på nordre viadukt og 30 spenn på søndre viadukt.

## Eksterne lenker
* 
*  Saint-Nazairebrua på Structurae.net
Balkanmesterskapet i triatlon 2018

**Balkanmesterskapet i triatlon 2018** ble arrangert 15. og 16. september 2018 i Ohrid i Makedonia.

## Resultater menn

## Resultater kvinner

## Kilder
* Resultater
* Resultater, inkludert ungdom
Immaculatakirken

**Immaculatakirken** (latin *immaculata*: ubesmittet) ligger på Strandvejen 91 på Østerbro i København. Den er katolsk og hører til Sankt Josephsøstrenes ordenssamfunn. Kirken utgjør nordfløyen i ordenens firlengdede bygningskompleks på Strandvejen.

## Kirkebygningen
Bygningen er oppført i 1904-05 med Christian Mandrup-Poulsen og Martin Larsen som arkitekter. Den er i rød murstein med et skifertekket ryttertak. Koret er tilbygd i vestenden som en litt lavere bygning med polygonal avrunding. Stilen er gotisk. Inngangen er i østgavlen gjennom en mursteinsportal med en spissbuet døråpning. Over portalen sitter et stort sirkulært vindu. Fasaden er fagoppdelt av strebepiller av murstein, i tre avsett. Vinduene er høye og spissbuede, med kraftig stavverk. Skipets vestligste fag har en lav tilbygning med pulttak. Opprinnelig hadde kirken en liten takrytter i østenden.

### Interiør
Kirkens østfag er delt i to etasjer, hvor den nederste utgjør en forstue, eller våpenhus om man vil, og den øverste orgelpulpituret. Resten av kirkerommet er i full højde og dekket av krysshvelv. Veggene og hvelvingene står i hvitt, bortsett fra gjordbuer og pilastre, som er i blank rød murstein, samt dørene som er gråmalte. De samme farver går igjen i gulvets flisebelegning. Tilbygningen på nordsiden og den tilsvarende nisje på sydsiden gir rommet antydningen av korsform.

Koret er hrvet fire trinn over skipet, og flankeres av store trestatuer af henholdsvis Maria med Jesusbarnet og Josef. Tidligere hadde kirken inventar i gotisk stil, men det er utskiftet med alter, lesepult og tabernakel i en enkel moderne stil med kannelerede sokler, utført i tre. Alle tre er plassert i koret. Over alteret henger et trekrusifiks. Skipets benker er de originale i lakkert tre med røde hynder. Under de høytsittende vinduer er veggene i både skip og kor forsynt med en frise av dverghalvsøyler forbundet med kløverbladsbuer. I skipet henger des, fordelt mellom søylene, 14 små bronserelieffer som fremstiller korsveiens 14 stasjoner.

Kirkens vinduer har alle glassmalerier av Gustave Ladon. De er utført i 1908 i Gent. Orglet på orgelpulpituret er utført av Chr. Winther & Th. Frobenius i 1911. Det har 14 stemmer fordelt på to manualer og pedal. Orgelfasaden er i gotisk stil, og instrumentet er utformet slik at det ikke dekker det runde vindu i østgavlen, hvis glassmaleri fremstiller Kristus og de fire evangelister.

## Billedgalleri

Image:Immaculatakirken Copenhagen interior wide.jpg|Interiør fra øst
Image:Immaculatakirken Copenhagen interior from altar portrait wide.jpg|Interiør fra vest
Image:Immaculatakirken Copenhagen interior quire.jpg|Kor
Image:Immaculatakirken Copenhagen mosaic window nave.jpg|Vindue i skibet


## Referanser


## Litteratur
* *De danske Kirker*, redigeret af Erik Horskjær. Bind 1, Storkøbenhavn. G.E.C. Gads Forlag, 1966-71.
* Orgelregistranten
Moisson d’avril

**Moisson d'avril** er en figurteaterfestival som arrangeres i Lyon hvert annet år. Biennalen har vært arrangert av dukketeaterkompaniet Compagnie Zonzons siden 1998. Navnet Moisson d'avril, som kan oversettes med aprilgrøde, er et ordspill på Poisson d'avril (norsk: aprilfisk), franskmennenes aprilsnarr.
EM i triatlon mixed stafett for klubblag 2018

**Europamesterskapet i triatlon mixed stafett for klubblag 2018** (ETU Triathlon Mixed Relay Clubs European Championships) ble arrangert i Lisboa i Portugal 6. oktober 2018.

## Resultater
### Senior

### Junior

## Kilder
* Resultater senior (arkivert)
* Resultater junior (arkivert)
EM i langdistansetriatlon 2018

**Europamestermesterskapet i langdistansetriatlon 2018** ble arrangert 23. september 2018 i Riosequillo-resevoiret i Madrid i Spania.

Løypa var på 3,8 km svømming, 180 km sykling og et maratonløp (42,195 km).

## Resultater menn






## Resultater kvinner






## Kilder
;Resultater:

* Menn
* Kvinner
Paratemnopis

* Se Systematisk inndeling

***Paratemnopis*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, matt, svart trebukk. Antennene er tynne og betydelig lengre enn kroppen. Pronotum er avrundet sekskantet, innsnevret ved roten. Dekkvingene er jevnbrede. Beina er middels lange, lårene tykke og klubbeformede.

## Utbredelse
Arten lever i det sørlige Brasil.

## Systematisk inndeling

Gruppen blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869
******** Understammen Methioidina Martins, 1997
********* Slekten *Paratemnopis* Martins, 1978
********** *[[Paratemnopis ambigua]]* (Melzer, 1927)

## Kilder
* Cerambycidae.org - Oemina
* Cerambycidae.org - Liste over slekter ikke plassert til understamme
* Katalog med utbredelsesdata 

## Eksterne lenker
* 
* - Bildegalleri over artene
NM i langdistansetriatlon 2018

**NM i langdistansetriatlon 2018** ble arrangert 26. august 2018, som en del av Trondheim Triatlon i Trondheim. 

## Resultater menn






## Resultater kvinner






## Kilder
* Resultater
Kenyoeme

* Se Systematisk inndeling

***Kenyoeme*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, lang og slank, brunlig trebukk. Oversiden er delvis kledt med lyse skjell som gir et spraglete utseende. Antennene er tynne. Pronotum er tønneformet, betydelig lengre enn bredt, dekkvingene er jevnbrede. Beina er middels alnge med noe fortykkede lår.

## Utbredelse
Arten er kjent fra Kenya.

## Systematisk inndeling

Oemini blir ofte slått sammen med Xystrocerini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Oemini Pascoe, 1869  
******** Slekten *Kenyoeme* Quentin & Villiers, 1979  
********* *[[Kenyoeme pantherina]]* Quentin & Villiers, 1979

## Kilder
* Cerambycidae.org - Oemina
* Katalog med utbredelsesdata, Gamle verden 

## Eksterne lenker
* 
*
X. armékorps

**X. armékorps** var et forband i den prøyssiske armé som var en del av den tyske føderale hær. Korpset ble dannet den 11. oktober 1866 etter den østerriksk-prøyssiske krig i den nylig opprettete prøyssiske provinsen Hannover og generalkommandoen befant seg frem til korpsets oppløsning i 1919 i Hannover.
Masjok

**Masjok** (nordsamisk: *Máskejohka*, kvensk: *Maskijoki*) er ei bygd i Tana kommune i Finnmark. Den ligger på vestbredden av Tanaelva, ved munningen av Masjokelva. Europavei 6 går gjennom bygda. Avstanden til kommunesenteret Tana bru er 10 kilometer. Masjok er ei jordbruksbygd.

## Referanser